Пракуратура Менскага раёну

**Пракуратура Менскага раёну** &mdash; раённая ўправа ў Менскае вобласьці. Акруга дзейнасьці &mdash; Менскі раён, Менская вобласьць. Вышэйшая ўстанова &mdash; Пракуратура Менскае вобласьці.

Пракуратура знаходзіцца ў месцы: 220007 г. Менск, вул. Маскоўская, 11.

Галава пракуратуры (па стане на 1 студзеня 2022 году) &mdash; пракурат Рудзішкін Аляксей Леанідавіч і мае званьне старшы раднік юстыцыі.

## Назва
Назва ўправы мае адрозьненьне ад правапісу:

## Дзейнасьць
Пракуратура назірае за выкананьнем права ўсімі грамадамі й людзьмі. Галоўныя веды аб правапарушэньнях бяруцца зь міліцыі (райаддзел унутраных спраў, або гараддзел унутраных спраў). Сьледзтва аб злачынствах вядзе мясцовы аддзел сьледчага камітэту Беларусі. Па асобных карных справах могуць весьці карную справу КДБ і ДПК, а потым перадаць пракуратуры для далейшае перадачы карнае справы ў суд.

### Курапаты
29 студзеня 2009 году намесьнік пракурата Менскага раёну Эрнэст Кайро пераслаў у Менскую РУУС для далейшага папярэдняга сьледзтва па справе вандалізму ў Курапатах.

### Права
У адпаведнасьці з артыкулам 4 Закона Рэспублікі Беларусь "Аб пракуратуры Рэспублікі Беларусь" ад 8 траўня 2007 г. №220-З задачамі пракуратуры зьяўляюцца: 
* забесьпячэньне вяршэнства права, законнасьці й правапарадку, 
* абарона правоў і законных інтарэсаў грамадзян і грамадаў, а таксама грамадзкіх і дзяржаўных інтарэсаў.

У мэтах выкананьня гэтых задач пракуратура ажыцьцяўляе нагляд за:
* дакладным і аднастайным выкананьнем законаў, дэкрэтаў, указаў і іншых нарматыўных прававых актаў дзяржаўнымі органамі кіраваньня і іншымі дзяржаўнымі арганізацыямі, падпарадкаванымі Савету Міністраў Рэспублікі Беларусь, мясцовымі прадстаўнічымі, выканаўчымі і распарадчымі органамі, грамадзкімі абьяднаньнямі, рэлігійнымі арганізацыямі і іншымі арганізацыямі, службовымі асобамі і іншымі грамадзянамі, у тым ліку індывідуальнымі прадпрымальнікамі;

* выкананьнем заканадаўства пры ажыцьцяўленьні апэратыўна-вышуковае дзейнасьці;
* выкананьнем закона падчас дасудовае вытворчасьці, пры вытворчасьці папярэдняга сьледзтва і дазнаньні;
* адпаведнасьцю закону судовых пастаноў, а таксама за выкананьнем заканадаўства пры іх выкананьні;
* выкананьнем заканадаўства пры выкананьні пакараньня і іншых мер карнае адказнасьці, а таксама мер прымусовага характару.

Пракуратура павінна правіць праваахоўнаю дзейнасьцю дзяржаўных органаў, якія ажыцьцяўляюць барацьбу са злачыннасьцю і карупцыяю, а таксама дзейнасьць па барацьбе са злачыннасьцю іншых арганізацыяў, якія ўдзельнічаюць у барацьбе са злачыннасьцю, дзейнасьць па папярэджаньню правапарушэньняў.

Пракуратура праводзіць папярэдняе сьледзтва ў выпадках, прадугледжаных Крымінальна-працэсуальным кодэксам Рэспублікі Беларусь.
 
Пракуроры прымаюць удзел у разглядзе судамі грамадзянскіх спраў, спраў, зьвязаных з ажыцьцяўленьнем прадпрымальніцкае і іншай гаспадарчае (эканамічнае) дзейнасьці, падтрымліваюць дзяржаўнае абвінавачаньне па карных справах, удзельнічаюць у адміністрацыйным працэсе. 

### Сьпіс законаў
Пракуратура дзейнічае ў адпаведнасьці з наступнымі законамі:
* Грамадзянскі працэсуальны кодэкс Рэспублікі Беларусь, 
* Гаспадарчы працэсуальны кодэкс Рэспублікі Беларусь,
* Крымінальна-працэсуальны кодэкс Рэспублікі Беларусь,
* Працэсуальна-выканаўчы кодэкс Рэспублікі Беларусь аб адміністрацыйных правапарушэньнях.

## Глядзіце таксама
* Выканаўчая ўлада Беларусі
* Выканаўчая ўлада Менскае вобласьці
* Выканаўчая ўлада Менскага раёну

## Вонкавыя спасылкі
* Старонка ў сеціве
* Старонка ў сеціве

## Крыніцы

## Заўвагі

Катэгорыя:Пракуратуры раёнаў Менскай вобласьці
Катэгорыя:Менскі раён